पारा पहुंचा 8 डिग्री पर कांपने लगा जिला
बादल छंटते ही ठंड का असर अब दिखने लगा है। गुरूवार को जहां न्यूनतम तापमान 17 डिग्री सेल्सियस था, वहीं शुक्रवार को 8 डिग्री पर पहुंच गया। दिसंबर महीने में पड़ रही कड़ाके की ठंड को शहर के बुजुर्ग काफी वर्षों बाद ऐसा मौसम बता रहे हैं।
शुक्रवार को भी सुबह कोहरे के साथ हुई, लेकिन इसके बाद सूरज निकलने पर धूप खिल गई, लेकिन नमी व सर्द हवाओं के कारण ठंड का असर काफी ज्यादा रहा। कड़ाके की ठंड से पूरा जिला कांप रहा है। शाम 5 बजे ठंड का असर और बढ़ गया। शहर के अलावा आउटर में ठंड का असर और भी ज्यादा रहा। कड़ाके की ठंड से लोगों की दिनचर्या भी बदलने लगी है।
ज्यादातर लोग गर्म पानी से नहा रहे हैं। माताएं अपने छोटे बच्चों का विशेष ध्यान रख रही हैं और वृद्ध घर में अंगीठी जलाए बैठे रहे। वार्डों में जगह-जगह लोग ठंड से राहत पाने अलाव जलाकर बैठे मिले।
जालमपुर चौक में अलाव जलाकर ठंड भगाने का प्रयास करती महिलाएं व बच्चे।
बच्चाें में विंटर डायरिया दमा का खतरा
कड़ाके की ठंड से बच्चाें में विंटर डायरिया की तकलीफ हो सकती है। नवजात शिशु को कमरे में रखें। दमा, अस्थमा के मरीज धूल और धुंए से दूर रहें। अन्य लोग भी सुरक्षा के लिए गर्म कपड़ों का प्रयोग करें। डा. बीके साहू, सीएचएमओ, धमतरी
bho_Deva hin_Deva hin_Deva hin_Deva hin_Deva hin_Deva hin_Deva